ZAPISNIK

5. sjednice Vijeća Mjesnog odbora Kupinečki Kraljevec I.
6. listopada 2021. (srijeda), 

s početkom u 20,00 sati
Nazočni članovi Vijeća:Ivana Pogačić, Stjepan Barić, Lucija Josipović i Darko Pereković.
Nenazočni članovi Vijeća: Žarko Vučak.

Zapisnik vodi: Lidija Špišić, stručni referent za rad tijela mjesne samouprave.

Predsjedava Ivana Pogačič, potpredsjednica Vijeća.

         Potpredsjednica Vijeća, pozdravlja nazočne, konstatira da je nazočno 4 od ukupno 5 članova Vijeća, što znači da Vijeće može pravovovaljano odlučivati te otvara 5. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik 4. sjednice.

      Bez rasprave, jednoglasno (4 “za”), Vijeće prihvaća tekst zapisnika 4. sjednice.

      Potpredsjednica Vijeća konstatira da su svi članovi primili prijedlog dnevnog reda. Otvara raspravu.
      Nakon kraće rasprave, članovi Vijeća usuglasili su potrebu dopune dnevnog reda točkom:”Rasprava o projektiranju i nastavku izgradnje I. etape sabirnog kanala i mreže odvodnje otpadnih voda Kupinečki Kraljevec i završetak istoga prema predanom izvješću Vodoopskrbe i odvodnje u 2021.”
      Potpredsjednica Vijeća, Ivana Pogačić daje prijedlog dopune dnevnog reda na glasovanje.

      Vijeće je jednoglasno (4 ”za”) usvojilo prijedlog te postaje sastavni dio prijedloga dnevnog reda.

      Obzirom da nema drugih prijedloga, daje novi prijedlog dnevnog reda na glasovanje.

      Vijeće jednoglasno (4 “za”) usvojilo 
dnevni red:
1. Rasprava o prioritetima za Plan komunalnih aktivnosti Gradske četvrti Brezovica u 

    2022.

2. Prijedlog zaključka  o  prijedlozima za Program gradnje komunalne infrastrukture na 

    području Grada Zagreba u 2021.

3.  Prijedlog zaključka o prijedlogu uklanjanja izbočine za smirivanje prometa u ulici 

     Kraljevečki brijegi, kod raskrižja s ulicom Kraljevečki brijegi III odvojak

            4. Rasprava o projektiranju i nastavku izgradnje I. etape sabirnog kanala i 

                mreže odvodnje otpadnih voda Kupinečki Kraljevec i završetak istoga prema predanom 

                izvješću Vodoopskrbe i  odvodnje u 2021.
5. Obavijesti, pitanja i prijedlozi

Ad 1)  Rasprava o prioritetima za Plan komunalnih aktivnosti Gradske četvrti Brezovica u 

           2022.

           Potpredsjednica Vijeća, Ivana Pogačić iznosi da su članovi Vijeća primili radnu verziju prijedloga prioriteta za Plan komunalnih aktivnosti Gradske četvrti Brezovica u 2022., napominje da članovi Vijeća mogu dopunjavati istu te je u planu da se do kraja listopada održi sjednica na kojoj bi se usvajao konačni prijedlog. Otvara raspravu. 
           Lucija Josipović predlaže da se stavka JAVNOPROMETNE POVRŠINE I OBJEKTI dopuni sa akcijom “Starjak, ulica Starjak, od kbr. 88a do 94”.
          Potpredsjednica Vijeća, Ivana Pogačić predlaže da se JAVNOPROMETNE POVRŠINE I OBJEKTI dopuni sa akcijama “Brebernica, ulice Brebernička cesta I, Brebernička cesta III odvojak  i Pod vrt, šodranje.
         Stjepan Barić predlaže da se se stavka JAVNOPROMETNE POVRŠINE I OBJEKTI dopuni sa akcijama “Starjak, Kukelnjak i Bukovec, šodranje”.
         Darko Pereković obrazlaže potrebu te predlaže da se stavka JAVNOPROMETNE POVRŠINE I OBJEKTI dopuni sa akcijom “Kupinečki Kraljevec, ulica Kraljevečki brijegi, kod raskrižja s ulicom Starjak, podizanje nivoa autobusnih perona”.

        Nadalje, nakon kraće rasprave članovi Vijeća usuglasili su se da se iz Prijedloga zaključka o utvrđivanju prijedloga akcija za Program gradnje komunalne infrastrukture na području Grada Zagreba u 2022., akcija “zacjevljenje kanala za odvodnju oborinskih voda na području Starjak 88a do 92” izbriše i uvrsti u radnu verziju prijedloga prioriteta za PKA u 2022. 
       Potpredsjednica Vijeća konstatira da će prijedlozi postaju sastavni dio radne verzije prijedloga o kojem će Vijeće donijeti konačnu odluku na idućoj sjednici. 
         (Radni materijal prijedloga prioriteta za Plan komunalnih aktivnosti Gradske četvrti Brezovica u 2022. prilaže se ovom zapisniku i njegov je sastavni dio.)
Ad 2) Prijedlog zaključka  o  prijedlozima za Program gradnje komunalne infrastrukture na 

          području Grada Zagreba u 2021.

          Potpredsjednica Vijeća, Ivana Pogačić konstatira da su članovi Vijeća primili Prijedlog zaključka - radnu verziju u pisanom obliku, obrazlaže isti te otvara raspravu. 
          Nakon kraće rasprave u kojoj su sudjelovali svi članovi Vijeća, daje Prijedlog na glasovanje.

          Vijeće je jednoglasno (4 „za“) donijelo
Z A K LJ U Č A K

o utvrđivanju prijedloga akcija za  Program gradnje komunalne infrastrukture na području Grada Zagreba u 2022.  


Vijeće Mjesnog odbora Kupinečki Kraljevec I predlaže Vijeću Gradske četvrti Brezovica da za Program gradnje komunalne infrastrukture na području Grada Zagreba u 2022. godini kao prvi prioritet Vijeća Gradske četvrti Brezovica predloži:

1. Izradu tehničke dokumentacije i  izgradnju kolnika, oborinske odvodnje, pješačko-biciklističke staze i rasvjete na dijelu   Grančarske ulice, od VI odvojka do  ulice Kraljevečki brijegi i izradu tehničke dokumentacije i izgradnju kolnika i oborinske odvodnje na dijelu ulice Kraljevečki brijegi od Grančarske ulice do  raskrižja s ulicom Ograja. 

Vijeće Mjesnog odbora Kupinečki Kraljevec I također predlaže Vijeću Gradske četvrti Brezovica da za Program gradnje komunalne infrastrukture na području Grada Zagreba u 2022. predloži akcije na području Mjesnog odbora  Kupinečki Kraljevec I koje su do sada bile u Programu: 

1. Završetak tehničke dokumentacije i izgradnja nogostupa i oborinske odvodnje u ulici Kraljevečki brijegi od kućnog broja 115  do ulice Starjak

2. Završetak izrade tehničke dokumentacije i izgradnja javne rasvjete u Breberničkoj cesti i dijelu Banovke (300 m) 

3. Završetak izrade tehničke dokumentacije za rekonstrukciju i dogradnju rasvjete sportskog igrališta u Kupinečkom Kraljevcu i rekonstrukciju i dogradnju. 

4. Izgradnja biciklističke staze u Grančarskoj ulici 

5. Izgradnja ulične rasvjete u Grančarskoj ulici 

6. Izgradnja ulične rasvjete na ulici Kraljevečki brijegi VIII odvojak - XI odvojak

Vijeće predlaže da se u Program uvrsti i nova akcija:

1. Gradnja ulice Mrakov breg, od raskrižja s ulicom Ograja prema ulici Tumbri, prema izrađenom projektu koji se nalazi u Gradskom uredu za mjesnu samoupravu.

2. Gradnja nogostupa kroz Školsku ulicu, do poveznice za ulicom Starjak.

Ad 3) Prijedlog zaključka o prijedlogu uklanjanja izbočine za smirivanje prometa u ulici 
          Kraljevečki brijegi, kod raskrižja s ulicom Kraljevečki brijegi III odvojak

        Potpredsjednica Vijeća, Ivana Pogačić konstatira da su članovi Vijeća primili Prijedlog zaključka u pisanom obliku te otvara raspravu.

Nakon kraće rasprave o problematici koja je uzrokovana postavljanjem uzdignutih ploha kao lošeg rješenja za smirivanje prometa na području Kupinečkom Kraljevca i Brezovice te potrebi iznalaženja kvalitetnijeg rješenja sigurnosti svih sudionika u prometovanju ulicom Kraljevečki brijegi, potpredsjednica Vijeća daje Prijedlog zaključka na glasovanje.

        Vijeće je jednoglasno (4 „za“) donijelo

ZAKLJUČAK
o uklanjaju izbočine za smirivanje prometa u ulici Kraljevečki brijegi 

kod raskrižja s ulicom Kraljevečki brijegi III odvojak 

1. Nakon zahtjeva stanovnika za uklanjanje izbočine za smirivanje prometa i plavljenja 

    prometnice ispred iste kod oborina, Vijeće je raspravilo  opravdanost zahtjeva. 

2. Vijeće je suglasno da se izbočina za smirivanje prometa u ulici Kraljevečki brijegi 

     kod III odvojka iste ulice kod najavljenog uređenja kolnika ukloni te da se ne izvodi 

     ponovo, odnosno Vijeće traži da se izda rješenje o  uklanjanju. 

3. Vijeće će nakon konačnog kvalitetnog rješenja oborinske odvodnje ulice Kraljevečki 

    brijegi zatražiti da se ponovo osigura smirivanje prometa na tom dijelu prometnice,

    na način koji neće uzrokovati vibracije na okolnim objektima.  

4. Ovaj zaključak dostavlja se Vijeću Gradske četvrti Brezovica na dalje postupanje.

Ad 4) Rasprava o projektiranju i nastavku izgradnje I. etape sabirnog kanala i mreže odvodnje 
           otpadnih voda Kupinečki Kraljevec i završetak istoga prema predanom izvješću 
          Vodoopskrbe i  odvodnje u 2021.
          Nakon što je potpredsjednica Vijeća, Ivana Pogačić upoznala članove Vijeća s Izvješćem Vodoopskrbe i odvodnje d.o.o. te informacijama iz zapisnika sa sastanka predstavnika Vodoopskrbe i odvodnje d.o.o. i predstavnika Gradske četvrti Brezovica, svi članovi Vijeća izrazili su veliko nezadovoljstvo budući da se u ovoj godini ništa ne planira po pitanju projektiranja i nastavka gradnje u ulici Kraljevečki brijegi, a radovi su trebali biti gotovi još u prosincu 2017. te je dogovoreno je da će za iduću sjednicu pripremiti Zaključak koji bi se dostavio Vodoopskrbi i odvodnji d.o.o., ali i upoznati Gradonačelnika obzirom  da su upitni neki podaci iz Izvješća.
Ad 5) Obavijesti, pitanja i prijedlozi
       Obzirom da se nitko ne javlja za riječ, potpredsjednica, Ivana Pogačić zaključuje rad 5. sjednice Vijeća te zahvaljuje na radu svim članovima Vijeća Mjesnog odbora.

    Dovršeno u 21,30 sati.
 Zapisnik izradila:

    Lidija Špišić
         KLASA:026-02/21-002/1711
         URBROJ:251-06-11-807-21-2
         Kupinečki Kraljevec, 6. listopada 2021.
                                                            predsjednik Vijeća Mjesnog odbora Kupinečki Kraljevec I,

                                                            u.z. 

                                                            Ivana Pogačić

                                                            potpredsjednica Vijeća Mjesnog odbora Kupinečki Kraljevec I

RADNI MATERIJAL 
PRIORITETI MO KUPINEČKI KRALJEVEC I 

VODOOPSKRBA 

1. Kraljevečki brijegi VI odvojak – ima građevinsku dozvolu

2. Kraljevečki brijegi VII odvojak , 242 m (voda u svakom kućanstvu PROJEKT Grada ) 

3. Barunov put, 272m (voda u svakom kućanstvu PROJEKT Grada )

4. Kraljevečki brijegi za 50, 50 E, 112m (voda u svakom kućanstvu PROJEKT Grada )

5. Kraljevečki brijegi  II odvojak, 107 m, (voda u svakom kućanstvu PROJEKT Grada )

ODVODNJA OTPADNIH VODA

1. Kraljevečki brijegi V odvojak 

2. Kraljevečki brijegi VI odvojak 

3. Kraljevečki brijegi, odvojak k.č.br. 900/34 i 900/17 k.o. Kupinečkom Kraljevcu ( postoji Građevinska , bilo u PKA za 2021.obustavljena  nabava) 

JAVNOPROMETNE POVRŠINE I OBJEKTI

1. Starjak – odvodnja oborinskih voda s Tratinarskog puta (postoji projekt – bilo u PKA 2021- obsutavljena nabava) 

2. Mrakov breg (postoji projekt i suglasnosti vlasnika parcela za širenje ceste- projektna cijena 1.200.000) 

3. Starjak , od Tratinarskog puta do ulice Starjak (postoji projekt, nemamo sve suglasnosti za širenje ceste- projektna cijena 700.000 )

4. Kraljevečki brijegi VI odvojak  proširenje ( nemamo suglasnost vlasnika za širenje ceste) 

5. Starjak , od Banovki do Tratinarskog puta ( nemamo projekt , svi suglasni do svojih ograda) 

6. Starjak , odvojak prema ulice Starjak  prema  kb 103  cca 100 m -nikad nije napravljena prava sanacija poslije vodovoda)

7.  Starjak izgradnja nogostupa i odvodnje od kb 84 u dužini 150 m 

8. Starjak, ulica Starjak, od kbr. 88a do 94”.

9. Brebernica, ulice Brebernička cesta I, Brebernička cesta III odvojak  i Pod vrt, šodranje

     10.   Starjak, Kukelnjak i Bukovec, šodranje

    11.    Kupinečki Kraljevec, ulica Kraljevečki brijegi, kod raskrižja s ulicom Starjak, podizanje 

             nivoa autobusnih perona

     12.   zacjevljenje kanala za odvodnju oborinskih voda na području Starjak 88a do 92

IGRALIŠTA I ZELENE POVRŠINE

1. Izrada ravnog travnjaka iza objekta mjesne samouprave 20 x15 

2. Dogradnja igrališta u Lojenima (ograda prema cesti  i jedna sprava)

3. Izrada ograde na igralištu Starjak 

DRUGI JAVNI OBJEKTI I POVRŠINE

1. Božićno i novogodišnje ukrašavanje bora

2. Popravak popločenja ispred objekta mjesne samouprave 

Kupinečki Kraljevec, 6. listopada 2021.

